text: Seks anholdt efter skyderi i Fredericia
  27 september 2016 kl. 12.03
  Seks personer anholdt i forbindelse med skyderi i Fredericia natten til tirsdag. Politiet har afspærret område i byen. 
  Natten til tirsdag var der skyderi i Fredericia, og mandag har Sydøstjyllands Politi afspærret området omkring Kongensstræde, Fynsgade og Kongensgade i byen.
  Der er fundet patronhylstre i området. Det fortæller vicepolitiinspektør Peter Balsgaard fra Sydøstjyllands Politi.
  Politi har anholdt seks personer i sagen. De er i alderen 19-25 år og er alle fra Trekantområdet.
  Politiet fik anmeldelse om skyderiet kl. halv et natten til tirsdag. Vidner har oplyst til politiet, at de så flere personer i området og en bil, som kørte væk derfra. Den er senere fundet i Låsbygade i Kolding. Der anholdt politiet tirsdag morgen fem personer, og kort tid senere blev endnu en person anholdt, oplyser vicepolitiinspektør Peter Balsgard.
  Politiet ved endnu ikke, hvad årsagen til skyderiet er. Ingen personer kom til skade.
  